ddrg/super_eurlex huggingface dataset:
Euroopa Liidu Teataja L 085 , 20/03/1998 Lk 0005 - 0005



Komisjoni määrus (EÜ) nr 624/98, 19. märts 1998, millega muudetakse määrust (EÜ) nr 1423/95, milles sätestatakse suhkrusektori toodete (välja arvatud melass) impordi üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1981. aasta määrust (EMÜ) nr 1785/81 suhkrusektori turgude ühise korralduse kohta, [1] viimati muudetud määrusega (EÜ) nr 1599/96, [2] eriti selle artikli 15 lõiget 4, ning arvestades, et: komisjoni määruse (EÜ) nr 1423/95 [3] (viimati muudetud määrusega (EÜ) nr 1143/97 [4] artikli 1 lõike 2 kohaselt kinnitatakse tüüpiline maailmaturuhind, mille põhjal määratakse kindlaks täiendavad tollimaksud, igaks turustusaastaks määruse (EMÜ) nr 1785/81 artiklis 41 sätestatud korras ning seda hinda võib muuta, kui arvutamise aluste kõikumine põhjustab vähemalt 0,5 eküü suuruse hinnatõusu või -languse 100 kilogrammi kohta; tüüpiliste maailmaturuhindade jätkuva varieerumise tõttu on vaja praegu kehtiva süsteemi puhul täiendavaid tollimakse sageli kohandada; kõnealused tüüpiliste hindade ja täiendavate tollimaksude sagedased kõikumised, mis tihti hõlmavad vaid väga väikeseid koguseid, teevad süsteemi keerukaks; lihtsustamist, ettevõtjatele õiguskindluse tagamist ning komisjoni jaoks menetluse ratsionaliseerimist silmas pidades tuleks täiendavate tollimaksude kohandamise aluseks olevat tüüpiliste maailmaturuhindade muutmise künnist tõsta 1,20 eküüni kilogrammi kohta; käesoleva määrusega ettenähtud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1423/95 artikli 1 lõike 2 teises lõigus asendatakse sõnad "0,5 eküü suuruse hinnatõusu või -languse 100 kg kohta" sõnadega "1,20 eküü suuruse hinnatõusu või -languse 100 kg kohta". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. märts 1998 Komisjoni nimel komisjoni liige Franz Fischler [1] EÜT L 177, 1.7.1981, lk 4. [2] EÜT L 206, 16.8.1996, lk 43. [3] EÜT L 141, 24.6.1995, lk 16. [4] EÜT L 165, 24.6.1997, lk 11. --------------------------------------------------
KOMISJONI MÄÄRUS (EÜ) nr 649/98,

23. märts 1998,

millega muudetakse nõukogu määruse (EMÜ) nr 2309/93 lisa

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuli 1993. aasta määrust (EMÜ) nr 2309/93, milles sätestatakse ühenduse kord inimtervishoius ja veterinaarias kasutatavate ravimite lubade andmise ja järelevalve kohta1 ning millega asutatakse Euroopa Ravimihindamisamet, eriti selle artikli 3 lõiget 5,

ning arvestades, et:

loomade tervise kaitseks ja veterinaarravimite turu eriiseloomu arvestades tuleks julgustada ravimitootjaid võimalikult kiiresti paigutama turule uusi ja/või uuenduslikke veterinaartooteid;

ravimitootjad on seotud ravimite arendamise põhinõuetega, mis muu hulgas käsitlevad kliinilisi ja toksikoloogilisi uuringuid; need põhinõuded varieeruvad vastavalt sellele, kas ravim on mõeldud koduloomadele, inimtarbimiseks kasvatatavatele loomadele või mõlema liigi loomadele;

uusi ja uuenduslikke veterinaarravimeid tuleks järjekindlalt ja tõhusalt hoida ravimiohutuse järelevalve all; seetõttu on soovitatav usaldada konkreetse ravimi järelevalve ühele siseriiklikule või ühenduse asutusele, hoolimata selle näidustustest või sihtliigist;

samuti on vaja parandada veterinaarravimite turu läbipaistvust ja ligipääsetavust, andes ravimitootjatele võimaluse saada konkreetse uue ja/või uuendusliku ravimi puhul üks siseriiklik või ühenduse luba olenemata toote sihtliigist;

seetõttu peab Euroopa Ravimihindamisametil olema võimalik hinnata ettevõtja taotlusel iga veterinaarravimit, mis sisaldab ainet, mida käesoleva määruse jõustumise kuupäeval ei olnud üheski liikmesriigis lubatud kasutada loomade raviks;

käesolevas määruses sätestatud meetmed on kooskõlas veterinaarravimite alalise komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2309/93 lisa B osa viimane taane asendatakse järgmise tekstiga:

"Veterinaarravimid, mis sisaldavad uut aktiivainet, mida käesoleva määruse jõustumise kuupäeval ei olnud üheski liikmesriigis lubatud kasutada loomade raviks:"

Artikkel 2

Käesolev määrus jõustub järgmisel päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. märts 1998

Komisjoni nimel

komisjoni liige

Martin BANGEMANN

1 EÜT L 214, 24.8.1993, lk 1.
Official Journal L 096 , 28/03/1998 P. 0016 - 0016



KOMISJONI MÄÄRUS (EÜ) nr 692/98, 27. märts 1998, millega muudetakse määrust (EÜ) nr 2050/97, millega määratakse kindlaks teatavates liikmesriikides kohaldatavad riisitootjatele toetuskava raames antavate kompensatsioonide vähendamised EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta,1 muudetud määrusega (EÜ) nr 192/98,2 eriti selle artikli 6 lõiget 5, ning arvestades, et: määruse (EÜ) nr 3072/95 artikli 6 lõikes 5 sätestatakse, et kui riisi külvipind ületab teatud aastal kindla baaskülvipinna, kohaldatakse samal saagiaastal kompensatsiooni vähendamist kõikide kõnesoleval baaskülvipinnal tootjate suhtes; komisjoni 8. aprilli 1997. aasta määruse (EÜ) nr 613/97 (millega nähakse ette eeskirjad nõukogu määruse (EÜ) nr 3072/95 kohaldamiseks seoses riisitootjatele toetuskava raames makstavate kompensatsioonide tingimustega,3 muudetud määrusega (EÜ) nr 1305/974) artikli 6 lõikes 2 sätestatakse, et liikmesriigid võivad esitatud teateid teatavatel tingimustel parandada ning pärast parandatud teabe kontrollimist peab komisjon vajaduse korral ümber arvutama määruse (EÜ) nr 3072/95 artikli 6 lõike 5 kohaselt kindlaksmääratud vähendamise määrad; Hispaania on esitanud parandatud teate riisikasvatuspindade kohta 1997. aastal; see pind on väiksem kõnealuse liikmesriigi jaoks kehtestatud baaspinnast; pärast teabe analüüsimist leiti, et tuleks tühistada Hispaaniale komisjoni määrusega (EÜ) nr 2050/975 määratud kompenseeriva makse vähendamine; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2050/97 artiklis 1 esitatud tabelis kustutatakse kirje Hispaania kohta ja arv 27,75. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. märts 1998 Komisjoni nimel komisjoni liige Franz FISCHLER 1 EÜT L 329, 30.12.1995, lk 18. 2 EÜT L 20, 27.1.1998, lk 16. 3 EÜT L 94, 9.4.1997, lk 1. 4 EÜT L 177, 5.7.1997, lk 11. 5 EÜT L 287, 21.10.1997, lk 12.
Official Journal L 100 , 01/04/1998 P. 0049 - 0049



KOMISJONI MÄÄRUS (EÜ) nr 727/98, 31. märts 1998, millega peatatakse teatavad määrusega (EÜ) nr 1898/97 (milles sätestatakse nõukogu määrusega (EÜ) nr 3066/95 hõlmatud korra rakenduseeskirjad sealihasektoris) ja määrusega (EÜ) nr 1899/97 (milles sätestatakse nõukogu määrusega (EÜ) nr 3066/95 hõlmatud korra rakenduseeskirjad kodulinnuliha- ja munasektoris) ettenähtud soodustused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 3066/95, millega kehtestatakse teatavatele põllumajandussaadustele ja -toodetele teatavad soodustused ühenduse tariifikvootide kujul ning nähakse Euroopa lepingutes autonoomse üleminekumeetmena ette põllumajandussoodustuste kohandamine, et võtta arvesse mitmepoolsete kaubandusläbirääkimiste Uruguay voorus sõlmitud põllumajanduslepingut,1 viimati muudetud määrusega (EÜ) nr 1595/97,2 eriti selle artiklit 8, ning arvestades, et: nõukogu määrusega (EÜ) nr 703/98, millega peatatakse teatavad määruses (EÜ) nr 3066/95 sätestatud soodustused,3 peatatakse teatavad sealihatooteid ja kodulinnulihatooteid käsitlevad soodustused; sellest tulenevalt tuleks sätestada erandid komisjoni määrustes (EÜ) nr 1898/97,4 muudetud määrusega (EÜ) nr 618/98,5 ja (EÜ) nr 1899/976 sätestatud üksikasjalikest rakenduseeskirjadest; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Vähendatud tollimaksuga litsentside taotluste esitamine vastavalt määrusele (EÜ) nr 1898/97 ja määrusele (EÜ) nr 1899/97 rühmade 19, 20, 21, 22, 23 ja 24 puhul peatatakse Tšehhi Vabariigist pärit toodete puhul alates 1. aprillist 1998. Artikkel 2 Käesolev määrus jõustub 1. aprillil 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. märts 1998 Komisjoni nimel komisjoni liige Franz FISCHLER 1 EÜT L 328, 30.12.1995, lk 31. 2 EÜT L 216, 8.8.1997, lk 1. 3 EÜT L 98, 31.3.1998, lk 1. 4 EÜT L 267, 30.9.1997, lk 58. 5 EÜT L 82, 19.3.1998, lk 35. 6 EÜT L 267, 30.9.1997, lk 67.
Euroopa Liidu Teataja L 113 , 15/04/1998 Lk 0003 - 0003



Nõukogu määrus (EÜ) nr 780/98, 7. aprill 1998, millega muudetakse määrust (EÜ) nr 1488/96 selles osas, mis käsitleb asjakohaste meetmete võtmise korda, kui mõni Vahemere piirkonna partneri toetuseks mõeldud meetmete jätkamiseks vajalik tingimus jääb täitmata EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: nõukogu 23. juuli 1996. aasta määruse (EÜ) nr 1488/96 (Euroopa–Vahemere partnerluse raames toimuva majandus- ja sotsiaalstruktuuride reformiga kaasnevate finants- ja tehniliste meetmete (MEDA) kohta) [3] artikliga 3 nähakse ette, et kõnealune määrus põhineb demokraatlike põhimõtete, õigusriigi ning inimõiguste ja põhivabaduste austamisel, mis on selle määruse oluline element ning mille rikkumine annab aluse võtta asjakohased meetmed; määruse (EÜ) nr 1488/96 artikliga 16 nähakse ette, et lõplik kord asjakohaste meetmete võtmiseks, kui mõni Vahemere piirkonna partneri toetuseks mõeldud meetmete jätkamiseks vajalik tingimus jääb täitmata, määratakse kindlaks enne 30. juunit 1997; seetõttu on vaja muuta määrust (EÜ) nr 1488/96 ja kõnealune kord kindlaks määrata; asutamislepinguga ei nähta käesoleva määruse vastuvõtmiseks ette muid volitusi peale artiklis 235 sätestatute, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1488/96 artikkel 16 asendatakse järgmisega: "Artikkel 16 Kui mõni Vahemere piirkonna partneri toetuseks mõeldud meetmete jätkamiseks vajalik tingimus jääb täitmata, võib nõukogu komisjoni ettepanekul kvalifitseeritud häälteenamusega teha otsuse vajalike meetmete kohta." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 7. aprill 1998 Nõukogu nimel eesistuja D. Blunkett [1] EÜT C 386, 20.12.1997, lk 9. [2] EÜT C 104, 6.4.1998. [3] EÜT L 189, 30.7.1996, lk 1. --------------------------------------------------
Euroopa Liidu Teataja L 113 , 15/04/1998 Lk 0006 - 0007



Nõukogu määrus (EÜ) nr 782/98, 7. aprill 1998, millega muudetakse määrust (EÜ) nr 1626/94, milles kehtestatakse Vahemere kalavarude kaitse teatavad tehnilised meetmed EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: vastavalt nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalanduse ja akvakultuuri süsteem, [4] artiklile 2 on ühise kalanduspoliitika üldine eesmärk kaitsta ja säilitada mere elusressursse; Atlandi tuunikala kaitse rahvusvaheline komitee (ICCAT) võttis oma 10. erakorralisel istungjärgul 22.–29. novembril 1996 San Sebastianis Hispaanias vastu kaks soovitust hariliku tuuni püügi kohta Vahemeres; ICCAT on samuti soovitanud teatavaid konkreetseid eeskirju lossitava hariliku tuuni alammõõdu kohta; kõik need soovitused on koostatud teadusuuringute alusel; ühenduse rahvusvaheliste kohustuste raames ja eriti arvestades ühenduse tulevast ühinemist ICCATiga on sobiv nende soovituste rakendamine, et vältida liigset püügisurvet harilikule tuunile; seetõttu on vaja muuta määrust (EÜ) nr 1626/94, [5] ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 1626/94 järgmiselt. 1. Lisatakse järgmine artikkel: "Artikkel 3a 1. Hariliku tuuni püüdmine seinnoodaga 1.–31. augustini on keelatud. 2. Lennukite ja helikopterite kasutamine hariliku tuuni püügi toetuseks 1.–30. juunini on keelatud." 2. IV lisas: - asendatakse vastav kanne järgmise tekstiga: "Liik | Alammõõt | Thunnus thynnus | 70 cm või 6,4 kg | - varasem märkus (**) muudetakse märkuseks (***). Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 7. aprill 1998 Nõukogu nimel eesistuja D. Blunkett [1] EÜT C 337, 7.11.1997, lk 36. [2] EÜT C 104, 6.4.1998. [3] EÜT C 73, 9.3.1998. [4] EÜT L 389, 31.12.1992, lk 1. [5] EÜT L 171, 6.7.1994, lk 1. Määrust on muudetud määrusega (EÜ) nr 1075/96 (EÜT L 142, 15.6.1996, lk 1). --------------------------------------------------
Komisjoni määrus (EÜ) nr 1177/98,

5. juuni 1998,

millega muudetakse määrust (EÜ) nr 2629/97 seoses loomade identifitseerimiskoodi kasutamisega Itaalias

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. aprilli 1997. aasta määrust (EÜ) nr 820/97, millega luuakse veiste identifitseerimise ja registreerimise süsteem ning mis käsitleb veiseliha ja veiselihatoodete märgistamist, [1] eriti selle artikli 10 punkte a, b ja c,

ning arvestades, et:

komisjoni määrusega (EÜ) nr 2629/97 [2] sätestatakse üksikasjalikud eeskirjad veiste identifitseerimise ja registreerimise süsteemi raames kasutatavate kõrvamärkide, põllumajandusettevõtete registrite ja loomapasside kohta;

veiste identifitseerimiskoodi puhul on asjakohane võtta arvesse Itaalia asutuste poolt täheldatud praktilisi raskusi ning lubada kõnealustel asutustel kasutada kuni kolme lisasümbolit; on oluline sätestada, et kõnealused lisasümbolid ei või olla osa numberkoodist;

seepärast tuleks määrust (EÜ) nr 2629/97 vastavalt muuta;

käesoleva määrusega ettenähtud meetmed on kooskõlas Euroopa Põllumajanduse Arendus- ja Tagatisfondi komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2629/97 artiklile 1 lisatakse lõige 4:

"4. Lisaks lõikes 1 sätestatule võib Itaalia pädev keskasutus kasutada kuni kolme lisasümbolit. Kõnealused sümbolid ei ole osa lõike 2 punktiga b ettenähtud numberkoodist."

Artikkel 2

Käesolev määrus jõustub 20. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. juuni 1998

Komisjoni nimel

komisjoni liige

Franz Fischler

[1] EÜT L 117, 7.5.1997, lk 1.

[2] EÜT L 354, 30.12.1997, lk 19.

--------------------------------------------------
Euroopa Liidu Teataja L 159 , 03/06/1998 Lk 0010 - 0010



Komisjoni määrus (EÜ) nr 1141/98, 2. juuni 1998, millega muudetakse määrust (EÜ) nr 1464/95 üksikasjalikest erieeskirjadest impordi- ja ekspordilitsentside süsteemi kohaldamiseks suhkrusektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu määrust (EMÜ) nr 1785/81 suhkrusektori turgude ühise korralduse kohta, [1] viimati muudetud määrusega (EÜ) nr 1599/96, [2] eriti selle artikli 13 lõike 2 punkti b, ning arvestades, et: komisjoni määrusega (EÜ) nr 495/97 [3] muudetakse komisjoni määruse (EMÜ) nr 3665/87 [4] (viimati muudetud määrusega (EÜ) nr 604/98 [5]) artikli 2a sõnastust, kehtestades erandi üldsätetest selles osas, et toetuse eelkinnitust sisaldava ekspordilitsentsi kohaldamist laiendatakse muude kui litsentsi lahtris 16 nimetatud 12-numbrilise tootekoodi alla kuuluvate toodete suhtes, kui mõlemad tooted kuuluvad samasse tooterühma; selleks et määruse (EMÜ) nr 3665/87 artikli 2a uut sõnastust saaks kohaldada suhkruturu ühise korraldusega reguleeritud toodete suhtes, tuleb määrata kindlaks kõnealuste tooterühmade koostis; selleks et kontrollida kaubandust kolmandate riikidega, tuleks samuti näha ette tagatise esitamine CN-koodi 17029080 alla kuuluva inuliinisiirupi puhul; sellest tulenevalt tuleks muuta komisjoni määruse (EÜ) nr 1464/95 [6] (muudetud määrusega (EÜ) nr 2136/95 [7]) artikleid 2 ja 8; käesoleva määrusega ettenähtud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1464/95 muudetakse järgmiselt. 1. Artiklit 2 muudetakse järgmiselt: a) senine tekst muudetakse lõikeks 1; b) lisatakse järgmine lõige: "2. Määruse (EMÜ) nr 3665/87 artikli 2a lõike 2 kohaldamisel rühmitatakse määruse (EMÜ) nr 1785/81 artikli 1 lõikes 1 nimetatud tooted järgmistesse tooterühmadesse: - punktis a nimetatud tooted moodustavad tooterühma, - punktis d nimetatud tooted moodustavad tooterühma, - punktides f ja g nimetatud tooted moodustavad tooterühma." 2. Artikli 8 lõike 1 punkti c viimasele taandele lisatakse järgmine tekst: "ja 0,60 eküüd CN-koodi ex17029080 alla kuuluva inuliinisiirupi kohta." Artikkel 2 Käesolev määrus jõustub Euroopa Ühenduste Teatajas avaldamise päeval. Artikli 1 lõiget 1 kohaldatakse siiski asjade suhtes, mis on määruse avaldamise päeval veel menetluses. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. juuni 1998 Komisjoni nimel komisjoni liige Franz Fischler [1] EÜT L 177, 1.7.1981, lk 4. [2] EÜT L 206, 16.8.1996, lk 43. [3] EÜT L 77, 19.3.1997, lk 12. [4] EÜT L 351, 14.12.1987, lk 1. [5] EÜT L 80, 18.3.1998, lk 19. [6] EÜT L 144, 28.6.1995, lk 14. [7] EÜT L 214, 8.9.1995, lk 19. --------------------------------------------------
Euroopa Liidu Teataja L 166 , 11/06/1998 Lk 0001 - 0002



Nõukogu määrus (EÜ, ESTÜ, Euratom) nr 1197/98, 5. juuni 1998, millega muudetakse määrust (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artikleid 13 ja 23, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: (1) Euroopa Rahainstituut on esitanud oma arvamuse; [3] (2) Euroopa Keskpank on juba loodud; (3) Euroopa ühendustele makstavate maksude kohaldamist on otstarbekas laiendada määrusega (EMÜ, Euratom, ESTÜ) nr 260/68 [4] ettenähtud tingimustel ja korras Euroopa Keskpanga nõukogu ja üldnõukogu liikmete ning kõnealuse panga personali palkade, töötasude ja muude rahaliste tasude suhtes; nimetatud maksu kohaldamine Euroopa Rahainstituudi suhtes kaotab tähtsuse, kui instituudi likvideerimine on lõpule viidud, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ, Euratom, ESTÜ) nr 260/68 artikkel 12a tunnistatakse kehtetuks alates Euroopa Rahainstituudi likvideerimise lõpuleviimise kuupäevale järgnevast päevast. Artikkel 2 "Artikkel 12c Käesolevat määrust kohaldatakse Euroopa Keskpanga nõukogu ja üldnõukogu liikmete ning kõnealuse panga personali ja nende pensionisaajate suhtes, kellele pank maksab pensioni, kui need isikud kuuluvad kategooriatesse, mille nõukogu määrab kindlaks Euroopa ühenduste privileegide ja immuniteetide protokolli artikli 16 esimese lõigu kohaselt, kui kõne all on panga makstavad palgad, töötasud ja muud rahalised tasud ning invaliidsus-, vanadus- ja toitjakaotuspensionid." Artikkel 3 Käesolevat määrust kohaldatakse 1. juunist 1998. Artikkel 4 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 5. juuni 1998 Nõukogu nimel eesistuja G. Brown [1] EÜT C 118, 17.4.1998, lk 14. [2] Arvamus on esitatud 28. mail 1998 (Euroopa Ühenduste Teatajas seni avaldamata). [3] Arvamus on esitatud 6. aprillil 1998 (Euroopa Ühenduste Teatajas seni avaldamata). [4] EÜT L 56, 4.3.1968, lk 8. Määrust on viimati muudetud määrusega (ESTÜ, EÜ, Euratom) nr 2190/97 (EÜT L 301, 5.11.1997, lk 1). --------------------------------------------------
Euroopa Liidu Teataja L 166 , 11/06/1998 Lk 0003 - 0003



Nõukogu määrus (EÜ, ESTÜ, Euratom) nr 1198/98, 5. juuni 1998, millega muudetakse määrust (Euratom, ESTÜ, EMÜ) nr 549/69, millega määratakse kindlaks Euroopa ühenduste ametnike ja muude teenistujate kategooriad, kelle suhtes kohaldatakse Euroopa ühenduste privileegide ja immuniteetide protokolli artiklit 12, artikli 13 teist lõiku ja artiklit 14 EUROOPA LIIDU NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artikleid 16 ja 23, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse Euroopa Kohtu arvamust, [3] võttes arvesse Euroopa Kontrollikoja arvamust [4] ning arvestades, et: (1) Euroopa Rahainstituut on esitanud oma arvamuse; [5] (2) Euroopa Keskpank on juba loodud; (3) määruse (Euratom, ESTÜ, EMÜ) nr 549/69 [6] kohaldamist on otstarbekas laiendada Euroopa Keskpangale, et tagada, et Euroopa Keskpanga töötajad saaksid vastavalt oma tööülesannetele, vastutusele ja konkreetsele olukorrale kasutada samasuguseid privileege, immuniteete ja soodustusi, ON VASTU VÕTNUD KÄESOLEVA MÄÄRUSE: Artikkel 1 Määruse (Euratom, ESTÜ, EMÜ) nr 549/69 artikkel 4a tunnistatakse kehtetuks alates Euroopa Rahainstituudi likvideerimise lõpuleviimise kuupäevale järgnevast päevast. Artikkel 2 "Artikkel 4c Ilma et see piiraks Euroopa ühenduste privileegide ja immuniteetide protokolli artikli 23 sätete kohaldamist Euroopa Keskpanga nõukogu ja üldnõukogu liikmete suhtes, kohaldatakse protokolli artiklis 12, artikli 13 teises lõigus ja artiklis 14 sätestatud privileege ja immuniteete samadel tingimustel ja samas ulatuses, nagu on ette nähtud käesoleva määruse artiklitega 1, 2 ja 3 ka järgmiste isikute suhtes: - Euroopa Keskpanga töötajad, - Euroopa Keskpanga makstavat invaliidsus-, vanadus- või toitjakaotuspensioni saavad isikud." Artikkel 3 Käesolevat määrust kohaldatakse 1. juunist 1998. Artikkel 4 Käesolev määrus jõustub Euroopa Ühenduste Teatajas avaldamise päevale järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 5. juuni 1998 Nõukogu nimel eesistuja G. Brown [1] EÜT C 118, 17.4.1998, lk 15. [2] Arvamus on esitatud 28. mail 1998 (Euroopa Ühenduste Teatajas seni avaldamata). [3] Arvamus on esitatud 6. mail 1998 (Euroopa Ühenduste Teatajas seni avaldamata). [4] Arvamus on esitatud 14. mail 1998 (Euroopa Ühenduste Teatajas seni avaldamata). [5] Arvamus on esitatud 6. aprillil 1998 (Euroopa Ühenduste Teatajas seni avaldamata). [6] EÜT L 74, 27.3.1969, lk 1. Määrust on viimati muudetud määrusega (ESTÜ, EÜ, Euratom) nr 2191/97 (EÜT L 301, 5.11.1997, lk 3). --------------------------------------------------